Copiii nu mai au locuri în grădinițele de stat din cauza coronavirusului. Care ar putea fi soluția.
Coronavirusul îţi ţine copilul departe de grădiniţă. De la 1 iulie, la Craiova se deschid cinci creşe de stat în care sunt doar 67 de locuri. Toate cele 35 de creşe şi grădiniţe de stat de la Braşov rămân închise. Primarii, care decid programul grădiniţelor, se tem să le redeschidă din cauza coronavirusului.
Dacă sperai să poţi lăsa copiii la grădiniţă măcar de la 1 iulie, nu ai noroc. În multe oraşe din ţară, primarii nu au curaj să le redeschidă, de teama coronavirusului, care în ultimele 24 de ore a contaminat 388 de oameni.La Braşov, de pildă, toate cele 35 de creşe şi grădiniţe de stat vor rămâne închise până la toamnă, pentru că în oraş a crescut mult numărul îmbolnăvirilor de COVID-19.Greu este şi pentru părinţii ca tine de la Craiova, unde mai puţin de jumătate din creşe primesc copii. Iar locurile sunt limitate din cauza măsurilor de precauţie.Aşa că în tot oraşul sunt 67 de locuri. O problemă uriaşă pentru Ame, de un an şi 10 luni, şi mama ei, care trebuie să meargă la serviciu. Fetiţa nu are însă loc la nicio creşă de stat. Soluţia este scumpă: în jur de două mii de lei pe lună. "Ca soluţie am creşele particulare sau o bonă. Este foarte dificil. Şi financiar şi cu socializarea pentru copil", spune Lili Preda, mama micuței.